Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 22/13/5506	Martin, 27.6.2013
EEČ : 2-40-126-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 600,00 € 
b.	Peňažná suma určená na všeobecne prospešné účely: 160,00 € 
c.	Suma odovzdaná štátu na peňažnú pomoc obetiam trestnej činnosti: 160,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ Martin pod spisovou značkou ORP-XXXXX-2013.
dňa 20.12.2012 o 21.30 hod obvinený ako vodič motorového vozidla zn. Mitchsubishi Galant, ev. č. XXXXX po parkovisku ul. XXXXX, pričom ako sa nachádzal pri vchode č. 21, pri odbočovaní doprava na príjazdovú cestu ku parkovisku od hlavnej cesty sa plne nevenoval vedeniu motorového vozidla, následkom čoho prehliadol kráčajúceho chodca XXXXX, nar. XXXXX, trvale bytom XXXXX, XXXXX, ktorého zachytil pravou prednou časťou vozidla, a ktorý po kolízii padol na zem, pričom utrpel vnútrokĺbnu zlomeninu hornej časti tibie vľavo, ktoré zranenie si vyžaduje vystavenie  práceneschopnosti v trvaní 5-7 mesiacov. 

Odôvodnenie: 
Uznesením povereného príslušníka Okresného dopravného inšpektorátu Martin pod ČVS: ORP-XXXXX-2013 z 11.01.2013 bolo podľa § 206 ods. 1 Tr. por. vznesené obvinenie XXXXX, nar. XXXXX pre prečin ublíženia na zdraví podľa § 157 odsek 1 Trestného zákona, ktorého sa mal dopustiť na tom skutkovom základe, ako je uvedené vo výrokovej časti tohto uznesenia. 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu som zistil, že obvinený XXXXX sa ku skutku, ktorý sa mu kladie za vinu priznal, a po poučení o možnosti uzavretia zmieru, vyjadril s týmto alternatívnym spôsobom ukončenia trestného stíhania súhlas. 
Nakoľko by v danej veci boli splnené podmienky pre prípadné uzavretie zmieru medzi obvineným a poškodeným, keďže v predmetnej veci ide o trestný čin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., predložil som spisový materiám probačnému a mediačnému úradníkovi Okresného súdu Martin za účelom vykonania zmierovacieho konania.  
Poškodený XXXXX, nar. XXXXX následne vyslovil svoj súhlas k mediácii.
Obvinený a poškodený uzavreli 12.06.2013 pred probačným a mediačným úradníkom na Okresnom súde Martin, zmier. V rámci zmierovacieho konania obvinený vyhlásil, že spáchal skutok, pre ktorý je stíhaný, a taktiež odstránil vzniknutú škodu a vykonal aj ďalšie úkony smerujúce k náhrade škody. Poškodený rovnako vyhlásil, že mu bola nahradená škoda, pričom ďalšia škoda mu bude uhradená prostredníctvom povinného zmluvného poistenia motorového vozidla, čím považuje svoje nároky zo strany obvineného v celom rozsahu uspokojené. 
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený taktiež zložil na účet Okresnej prokuratúry Martin peňažnú sumu vo výške 160,- €, určenú na všeobecne prospešné účely, pričom celá suma je určená štátu na peňažnú pomoc obetiam trestnej činnosti. Zloženú sumu považujem za primeraná závažnosti spáchaného trestného činu.
Obvinený nemá v registri trestov žiadny záznam.
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, postoj k spáchanej trestnej činnosti, som dospel k záveru, že takýto spôsob rozhodnutia je dostačujúci. 
Na základe uvedených skutočností som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Ťažiar
prokurátor